Diari Oficial de la Generalitat Valenciana


Sumari del DOGV 6166, del 16-12-2009 (2009/13509)

RESOLUCIÓ de 15 d'octubre de 2009, de la Direcció General d'Energia, per la qual s'atorga a Gas Natural Cegás, SA, l'autorització administrativa per a la construcció de les instal·lacions corresponents al gasoducte de gas natural denominat Antena a la Vila Joiosa i les seues instal·lacions auxiliars, al terme municipal de la Vila Joiosa, a la província d'Alacant, s'aprova el projecte d'execució i l'addenda I i es declara en concret la seua utilitat pública. Expedients números CBREDE 2007/68/03 i CBREDE/2008/36/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13943


Data del document
:   15-10-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 15 d'octubre de 2009, de la Direcció General d'Energia, per la qual s'atorga a Gas Natural Cegás, SA, l'autorització administrativa per a la construcció de les instal·lacions corresponents al gasoducte de gas natural denominat Antena a la Vila Joiosa i les seues instal·lacions auxiliars, al terme municipal de la Vila Joiosa, a la província d'Alacant, s'aprova el projecte d'execució i l'addenda I i es declara en concret la seua utilitat pública. Expedients números CBREDE 2007/68/03 i CBREDE/2008/36/03. [2009/13612]
Vist l'expedient amb referència CBREDE 2007/68/03, incoat pel Servici Territorial d'Energia d'Alacant, a instància de Gas Natural Distribución, SDG, SA, amb domicili als efectes de notificacions al carrer del Gravador Esteve, 14, 46147 València, relatiu a la sol·licitud d'11 de setembre de 2007, sobre l'autorització administrativa per a la construcció de les instal·lacions corresponents al gasoducte de gas natural denominat Antena a la Vila Joiosa i les seues instal·lacions auxiliars, al terme municipal de la Vila Joiosa, província d'Alacant, l'aprovació del projecte d'execució i la declaració en concret d'utilitat pública.
S'adjunta exemplar del projecte tècnic d'execució firmat per tècnic competent i visat pel col·legi professional corresponent en data 10 d'agost de 2007.
Vist que per mitjà d'escrit de 7 d'abril de 2008, l'empresa sol·licitant adjunta contestació a la consulta efectuada al Servici d'Avaluació d'Impacte Ambiental, de la Conselleria de Medi Ambient, Aigua, Urbanisme i Habitatge, de 12 de setembre de 2007, per mitjà del qual s'informa que el projecte no està sotmés al procediment d'impacte ambiental, per no estar inclòs en els supòsits previstos en la Llei 6/2001, de 8 de maig, de modificació del Reial Decret 1302/1986, de 28 de juny, d'avaluació d'impacte ambiental, ni entre els supòsits del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
Vist que per Resolució de la Direcció General d'Energia, de 23 de juny de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SL, a favor de Gas Natural Cegás, SA, entre les quals figura la instal·lació que se sol·licita en l'expedient referenciat.
Vist que consta com a antecedent, la Resolució d'esta Direcció General d'Energia, de 31 d'octubre de 2007, per mitjà de la qual s'atorga a Gas Natural Transporte, SDG, SL, l'autorització administrativa per a la construcció de les instal·lacions corresponents al gasoducte de transport secundari de gas natural denominat Alacant-Benidorm-Altea i les seues instal·lacions auxiliars, en diversos termes municipals de la província d'Alacant, entre altres la Vila Joiosa, s'aprova el projecte d'execució i es declara en concret la seua utilitat pública. (Expedient: CBREDE 2004/61/03).
Vist que realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant de 23 d'abril de 2008, en el Diari Oficial de la Comunitat Valenciana del 5 de maig de 2008 i en els diaris de premsa El Mundo i La Verdad del dia 30 d'abril de 2008, així com en el tauler d'anuncis de l'Ajuntament de la Vila Joiosa, únic afectat pel projecte, s'han presentat les al·legacions següents:
- Al·legació núm. 1: Beatriz Soriano Lloret, manifesta que en la relació dels béns i dels drets afectats figura com a titular de la finca AL-VL-236 (polígon 11, parcel·la 236), Carlos Soler Soriano, i esta és de la seua propietat, i s'ha produït per una confusió en el cadastre que actualment ja s'ha notificat i està en tràmits de correcció, i sol·licita la rectificació i facilita les seues dades personals, així com el domicili als efectes oportuns.
- Al·legació núm. 2: Ignacio Nogueroles Lloret, propietari de la parcel·la 214 afectada pel traçat del projecte, sol·licita un canvi en el traçat de la canonada que travessa la seua finca, i assenyala que esta no vorege la construcció, sinó que vaja seguida des de la parcel·la 213 per la vora est de la finca, encara que haja de desaparéixer l'aljub de la seua propietat i transcórrega pel seu camí d'entrada, perquè d'esta manera no seria necessari arrancar arbres i partir la finca.
- Al·legació núm. 3: l'Ajuntament de la Vila Joiosa manifesta que en la relació dels béns i dels drets afectats pel projecte hi ha tres parcel·les que s'atribuïx la titularitat a determinats particulars que en l'actualitat ja formen part del domini públic municipal en virtut del projecte de reparcel·lació del Sector PP-4 Jovades, i sol·licita a l'Ajuntament que procedisca a la rectificació de la titularitat. Les referides parcel·les són les següents:
· Referència Cadastral: polígon 11, parcel·la 68
· Referència Cadastral: 1365701
· Referència Cadastral: 1165304
- Al·legació núm. 4: per mitjà d'un primer escrit, conjuntament van presentar al·legacions els següents, i es ressenyen a continuació les finques de la seua propietat: José Mª Navalon Cebrian i Josefina Ucles Zamora (Finca AL-VL-269), Mª Magdalena Esquerdo Llinares i Juan Esquerdo Llinares (Finca AL-VL-273), Salvador Agulló García (Finca AL-VL-344), Jaime Lloret Selles i Consuelo Ortuño Ribes (Finca AL-VL-361), Rita Soriano Lloret (Finca AL-VL-364), Angel Lloret Lloret (Finca AL-VL-366), Mª Teresa Santiago Fernández (Finca AL-VL-349), Pedro Mingot Redondo i Rita Lloret Selles (Finca AL-VL-367), i es designa un únic domicili als efectes de notificacions a l'avinguda del País Valencià, núm. 27 baix, de 03355 La Vila Joiosa, manifesten: 1. Que s'oposen al traçat del gasoducte ja que la canalització pot instal·lar-se en la major part per terrenys de domini públic de titularitat municipal, i s'adjunta pla amb l'alternativa proposada i d'esta manera, no afectar finques de titularitat privada. 2. Que la variació que es proposa suposa parcialment un nou traçat que no varia la longitud del traçat original. 3. Que és viable tècnicament i es troba subscrit per tècnic competent.
Per mitjà d'un segon escrit, els anteriors particulars ressenyats i de forma conjunta, van presentar una rectificació al traçat alternatiu per ells proposat, i al·legen imperatius tècnics.
Vist, que de conformitat amb la sol·licitud efectuada segons el que establix el Reial Decret 1434/2002 s'ha remés a l'Ajuntament de la Vila Joiosa, únic afectat pel traçat del gasoducte, separata del projecte presentat, en què sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Figura en l'expedient l'informe sol·licitat en el qual manifesta, en síntesi, el següent: 1. Que el tram comprés entre el vèrtex V-0 al V-25-1 es troba dins de sòl qualificat com a sòl no urbanitzable de l'àmbit del Pla Especial Residencial Disseminat, es regix per les determinacions relatives al sòl no urbanitzable comú i la normativa aplicable del PGOU del municipi establix que en este tipus de sòls poden realitzar-se obres i instal·lacions requerides per les infraestructures i servicis públics que necessiten localitzar-se en sòl no urbanitzable. 2. Que el tram comprés entre el vèrtex V-25-1 al V-26-1 esta qualificat com a sòl no urbanitzable comú, i més concretament en un tram de vial del sistema viari de la xarxa estructural denominat Via Parc, i ha de coordinar l'execució de la instal·lació prevista amb el desenvolupament dels treballs d'urbanització de l'esmentat sector pel seu agent urbanitzador. 3. Tram comprés entre el vèrtex V-26-1 al V-32-1, qualificat com a sòl urbanitzable detallat, Sector PP-4 Jovades, ha de coordinar l'execució de la instal·lació prevista amb el desenvolupament dels treballs d'urbanització de l'esmentat sector pel seu agent urbanitzador. 4. Tram comprés entre el vèrtex V-32-1 al V-36, qualificat com a sòl urbà-vial de la xarxa detallada en sòl qualificat com a sòl urbà de rehabilitació i reforma del medi urbà (ARH-2) Casetes. A pesar de la seua qualificació, no es troba urbanitzat i no està gestionat en l'actualitat, no disposa dels terrenys per a la seua execució, per la qual cosa el traçat de l'antena, així com la ubicació de l'armari regulador ARA-001, s'haurà d'ajustar en tot moment a les alineacions del vial de la xarxa detallada previst pel PGOU, i no poden invadir en cap cas illes i parcel·les previstes en l'ordenació detallada, s'acompanya l'annex en què es reflectix el que indica. 5. El traçat proposat invadix la zona d'afectació de la variant de la Vila Joiosa (N-332) i del seu ramal d'enllaç amb l'Autopista (AP-7), hi ha paral·lelisme d'este últim i amb l'encreuament de la variant. 6. El traçat des de l'estació de regulació i mesura ERM-003 fins a l'armari regulador ARA-001 afecta diverses zones contingudes en l'àrea o espai de protecció arqueològica i paleontològica i segons informes de l'arqueòleg municipal, serà necessària la realització d'intervencions arqueològiques anteriors a qualsevol tipus de remoció de terrenys. 7. Igualment hi ha diversos elements inclosos en el catàleg de béns i espais protegits que poden veure's afectats, i assenyala l'informe la seua denominació, descripció i àrea de la seua entronització d'afectació.
Vist que de conformitat amb el que establixen els articles 80 i 98 del referit Reial Decret 1434/2002 es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:
- Ministeri de Foment. Unitat de Carreteres d'Alacant, respecte a l'encreuament subterrani de la carretera N-332, PK 137+400, variant de la Vila Joiosa, manifesta la seua conformitat, amb les condicions particulars i generals que l'informe remés pel referit organisme conté, entre les quals destaca que l'encreuament es realitzarà el més ortogonal possible a l'eix de la carretera, per mitjà del procediment de clavament i la conducció anirà soterrada a una profunditat mínima d'1,5 m des de la seua generatriu superior a la cota de rodament de la calçada.
Vist que traslladats els anteriors escrits d'al·legacions i els informes l'empresa sol·licitant, manifesta el següent:
- Respecte de les al·legacions particulars:
Quant a l'al·legació núm. 1, significa que tindrà en compte les dades de titularitat aportades en les ulteriors fases de l'expedient.
Quant a l'al·legació núm. 2, fa constar la viabilitat i l'acceptació de la proposta emesa per l'al·legant.
Vist que la resta d'al·legacions particulars i informes traslladats a l'empresa peticionària van quedar sense contestar com a conseqüència del contingut de l'escrit de 6 de novembre de 2008, presentat davant del Servici Territorial d'Energia d'Alacant per Gas Natural Cegás, SA, en el qual manifesta que a resultes de les al·legacions presentades per l'Associació de Veïns La Foradada i la proposta realitzada per l'Ajuntament de la Vila Joiosa ha sigut necessària l'elaboració de la denominada addenda I del projecte, que suposa la modificació del traçat entre els vèrtexs V-15 i V-15Z, i que com a conseqüència de les modificacions, varien les afectacions sobre els béns dependents del Ministeri de Foment, Unitat de Carreteres d'Alacant, organisme del qual haurà de demanar-se un nou informe.
Vist l'expedient amb referència CBREDE 2008/36/03 incoat pel Servici Territorial d'Energia d'Alacant, a instància de Gas Natural Cegás, SA, relatiu a la sol·licitud de 6 de novembre de 2008, sobre l'autorització administrativa per a la construcció de les instal·lacions corresponents al gasoducte de gas natural denominat Antena a la Vila Joiosa i les seues instal·lacions auxiliars, al terme municipal de la Vila Joiosa, província d'Alacant, l'aprovació de l'addenda I del projecte d'execució i la declaració en concret d'utilitat pública.
S'adjunta exemplar de l'addenda l del projecte tècnic d'execució firmada per tècnic competent i visada pel col·legi professional corresponent en data 3 de novembre de 2008.
Atés que les modificacions en el traçat incloses en l'addenda I presentada, signifiquen una variació en l'afectació dels béns i dels drets sotmesos a informació pública, consistent en la desafectació, modificació d'esta o nova afectació de les finques de particulars que figuren en la relació dels béns i dels drets afectats del projecte inicialment presentat.
Vist que realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant de 30 de març de 2009, en el Diari Oficial de la Comunitat Valenciana del 27 de març de 2009 i en els diaris de premsa El Mundo i La Verdad del dia 2 d'abril de 2009, així com en el tauler d'anuncis de l'Ajuntament de la Vila Joiosa, únic afectat pel projecte, s'han presentat les al·legacions següents:
- María Teresa Pardo Jordán, María Belen Soriano Pardo i María Teresa Soriano Pardo, designen com a domicili als efectes de notificacions el de l'avinguda del País Valencià, 3-Entl.D de 03212 La Vila Joiosa, presenten conjuntament, com a titulars de la parcel·la 105 del polígon 11, escrit en el qual manifesten el següent: 1. Que la referida parcel·la, afectada pel traçat de l'addenda 1, figura a nom del seu espòs i pare respectivament, Pedro Soriano Lloret, i este ha mort i les al·legants són les hereves i actuals propietàries d'esta, i acrediten allò que s'ha exposat per mitjà de documentació adjunta. 2. Que la mencionada parcel·la es troba afectada pel traçat del gasoducte i les compareixents en proposen un alternatiu a fi que la conducció transcórrega pel vial públic que ha quedat entre la seua parcel·la i el traçat del nou camí de la Foradada (túnel), sense afectar tercers particulars, i és tècnicament viable i acompanyen la documentació que consideren justificativa de la seua pretensió.
Traslladat l'escrit d'al·legacions i la documentació a l'empresa sol·licitant, manifesta que accepta la variant proposada de manera que es desafecta la finca AL-VL-395V, i fa constar que esta implica una modificació en les finques AL-VL-392V, del Ministeri de Foment, i AL-VL-394V, de l'Ajuntament de la Vila Joiosa.
Atés que les modificacions en el traçat incloses en l'escrit abans referit, signifiquen una variació en l'afectació dels béns i dels drets sotmesos a informació pública, que consistix en, bé en la desafectació de finques de titularitat privada, bé en la modificació de l'afectació de les finques de titularitat pública que figuren en la relació dels béns i dels drets afectats de l'addenda I del projecte d'execució.
Vist, que de conformitat amb la sol·licitud efectuada segons el que establix el Reial Decret 1434/2002 s'ha remés a l'Ajuntament de la Vila Joiosa, únic afectat pel traçat del gasoducte, separata de l'addenda I del projecte presentat, sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Figura en l'expedient l'informe sol·licitat en el qual es manifesta, en síntesi, el següents: 1. Que la traça proposada discorre en part per terrenys qualificats com no urbanitzable o àmbit de pla especial de residencial disseminada, en la pràctica assimilable a sòl no urbanitzable comú; i per sòl qualificat com a urbanitzable. 2. Que en la part de terrenys considerats no urbanitzable comuns, la traça discorre per camins de titularitat pública i en part de terrenys afectats per les zones de policia de la carretera N-332 (circumval·lació). 3. Que la part de la traça que discorre per sòl urbanitzable és compatible amb l'ordenació vigent ja que se situa per vials estructurals del Pla General d'Ordenació Urbana. 4. Que el Sector PP-4 té la reparcel·lació aprovada i si bé les obres d'urbanització no han començat, el seu inici pot considerar-se immediat.
Traslladat el referit informe l'empresa peticionària, contesta i manifesta la seua acceptació a l'informe mencionat i assenyala que en l'addenda I del projecte d'execució s'ha tingut en compte la reparcel·lació aprovada en el Sector PP-4 de manera que el traçat s'adapta als vials previstos en el mencionat sector.
Vist que de conformitat amb el que establixen els articles 80 i 98 del referit Reial Decret 1434/2002 es va remetre separata de l'addenda I del projecte, que conté les característiques generals de la instal·lació, a la resta de les administracions públiques, Organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:
- Ministeri de Foment. Unitat de Carreteres d'Alacant, respecte a l'encreuament subterrani de la carretera N-332, PK 137+550, variant de la Vila Joiosa, i paral·lelisme en el marge esquerre del ramal d'enllaç de l'esmentada variant amb l'autopista AP-7, manifesta la seua conformitat, amb les condicions particulars i generals que l'informe remés pel referit organisme conté, entre les quals destaquen, per a l'encreuament, que es realitzarà el més ortogonal possible a l'eix de la carretera, per mitjà del procediment de clavament i la conducció anirà soterrada a una profunditat mínima d'1,5 m des de la seua generatriu superior a la cota de rodament de la calçada; i per al paral·lelisme, que se situarà fora de la zona de domini públic de la carretera N-332, és a dir, a partir de 3 metres mesurats des de l'aresta exterior de l'explanació, i a una profunditat mínima d'1 m de la rasant del terreny natural, amb la corresponent protecció mecànica.
Traslladat el referit informe a l'empresa peticionària, contesta i manifesta la seua acceptació a l'informe presentat.
Vist que Gas Natural Cegás, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud, el projecte i l'addenda I presentats, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.
Vist que el projecte tècnic i l'addenda I presenten un traçat plenament concretat, té entre la documentació els plans pertinents a escala adequada, estan prou detallats i contenen una relació concreta i individualitzada dels béns i dels drets afectats.
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.
Atés que el projecte i l'addenda I reunixen una definició i concreció de les característiques tècniques i de traçat que garantixen la major seguretat i la millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que hi ha entre la totalitat de les sol·licituds presentades per a la construcció de les instal·lacions corresponents al gasoducte de gas natural denominat Antena a la Vila Joiosa, íntima connexió als efectes de la resolució, es procedix a l'acumulació, segons el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la iniciació, podrà disposar l'acumulació a altres amb què guarde identitat substancial o íntima connexió.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Atorgar l'autorització administrativa a l'empresa Gas Natural Cegás, SA, per a la construcció de les instal·lacions corresponents al gasoducte de gas natural denominat Antena a la Vila Joiosa i les seues instal·lacions auxiliars, al terme municipal de la Vila Joiosa, província d'Alacant.
Esta autorització quedarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 6.055,40 euros, import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.
2. La companyia Gas Natural Cegás, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
5. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
6. Esta autorització s'atorga sense perjuí de tercers i deixa fora de perill els drets particulars.
7. Serà causa de revocació d'esta autorització:
- L'incompliment de la constitució del depòsit de garantia en la forma i termini assenyalat en estes condicions.
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
Segon
Aprovar el projecte d'execució i l'addenda I del gasoducte denominat Antena a la Vila Joiosa, firmats per tècnic competent i visats pel col·legi professional corresponent en dates respectives de 10 d'agost de 2007 i 3 de novembre de 2008, les característiques principals del qual es mencionen a continuació i sotmetre'l a les condicions que igualment s'indiquen:
- Tipus de gas: gas natural
- Punt de connexió:
Connexió amb el gasoducte Alacant-Benidorm-Altea, que disposa d'autorització administrativa i d'aprovació de projecte atorgada a Gas Natural Cegás, SA, mitjançant una resolució de la Direcció General d'Energia de 31 d'octubre de 2007, a través de l'estació de regulació i mesura amb rang de pressió APB/APA(1) i que està situada al nord-oest del municipi.
- Traçat:
Des del referit punt de connexió, en la posició vàlvula d'inici, comença el traçat paral·lel al camí cap a Orxeta i la barriada de l'Ermita fins al vèrtex V-15 on pren direcció sud-est per a després travessar la carretera N-332, continua pel camí Xautxelles i per dins del camí les Jovades, i gira posteriorment al sud-est per a ajustar-se al Pla Parcial PP-4, fins a la rotonda de la futura avinguda d'este, on finalitzarà en l'armari de regulació i mesura.
- Canonades:
La longitud total és de 1.816,09 m, amb pressió APA(1), que recorre íntegrament el terme municipal de la Vila Joiosa, soterrades a una profunditat sobre la seua generatriu superior, com a mínim d'1,00 m en la part d'esta canonada, de 0,80 m en zones rural i de calçada i de 0,60 m en voreres.
La canonada és d'acer al carboni de diàmetre 6'', especificació API 5L, qualitat grau B, i 4,00 mm, de grossària.
- Armari de Regulació i Mesura (ARM).
Situat al final del traçat, amb pressió APA/MPB(1), de cabal nominal 2.500 m³(n)/h, amb una pressió d'entrada màxima de 16 bar i d'eixida entre 4 i 0,4 bar, amb derivacions de canonada d'este material i característiques, diàmetres de 3'' i 8'' i longituds de 12,75 m i 12,74 m, respectivament.
- Instal·lacions auxiliars:
· Protecció catòdica, per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu, junt amb el sistema ja instal·lat corresponent al gasoducte Alacant-Benidorm-Altea.
· Vàlvules de seccionament i derivació, vàlvules de tall tipus bola o esfera.
· Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.
· Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.
- Pressupost total conjunt: 302.770,31 euros.
Les condicions a què està sotmesa la mencionada aprovació són les següents:
1ª. Les obres hauran de realitzar-se d'acord amb el projecte i l'addenda I presentats, amb les variacions que, si és el cas, se sol·liciten i autoritzen.
2ª. El titular de l'esmentada instal·lació donarà compte de l'acabament de les obres al Servici Territorial d'Alacant, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial corresponent.
3ª. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.
4ª. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
5ª. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.
6ª. El termini d'execució de les obres serà de 3 mesos a partir de l'ocupació real de les finques afectades. No obstant això, amb anterioritat a la finalització del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
(1) APB: P>16 bar
APA: 4 bar< P = 16 bar
MPB: 0,4 bar< P = 4 bar
València, 15 d'octubre de 2009.- El director general d'Energia: Antonio Cejalvo Lapeña.